Coprinellus truncorum

Coprinellus truncorum Psathyrellaceae familiako onddo espezie bat da. Ez da jatekoa. Autore batzuek toxikotzat ere sailkatzen dute.

Sinonimoak: Coprinus truncorum, Coprinus micaceus var. truncorum, Agaricus aquosus, Agaricus succineus, Agaricus ovatus, Agaricus ferrugineus var. hortensis.

 Deskribapena 
Kapela: 5 cm artekoa, koniko-kanpai itxurakotik lautura, ertzak gorantz bihurrituta. Kapelaren azala leuna, oso erradiatua, gris-beix argi kolorekoa eta erdigune arreagoarekin.

Orriak: Libreak, estuak, zurixkak gaztetan eta beltzak zahartzean.

Orri libreak: Oinera hurbiltzen diren orriak baina ukitzen ez diotenak.

Hanka: 5 eta 9 cm bitarteko garaierakoa (kapelaren diametroa baino luzeagoa), zurixka, zetaduna, eraztun gabea.

Haragia: Mehea, urria, usainik eta zaporetik gabekoa.

Etimologia: Coprinus terminoa grekotik dator eta simaurrari dagokio, simaurrean hazten dena. Truncorun epitetoa berriz latinetik dator, zuhaitzen enborra, esan nahi duen “truncus” hitzetik. Bere habitatagatik.

 Jangarritasuna 
Interes gastronomikorik gabea.

 Nahasketa arriskua 
Coprinus micaceus delakoak, kapelaren azalean irinaren antzeko hondarrak izaten ditu, erdigunea ilunagoa eta pilatuagoak hazten dira.

 Sasoia eta lekua 
Udaberritik udazkeneraino. Usteltzen ari den egurrean. Egur piletan, enbor iletan, eroritako adarretan. Normalean ale ugari agertzen dira.

 Banaketa eremua 
Kanada, Ameriketako Estatu Batuak, Argentina, Paraguai, Turkia, Errusia, batez Europa eta Australia ere.

 Erreferentziak 

 Kanpo estekak 

Kategoria:Coprinellus
Kategoria:2001. urtean deskribatutako onddoak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Argentinako onddoak
Kategoria:Paraguaiko onddoak
Kategoria:Turkiako onddoak
Kategoria:Europako onddoak
Kategoria:Errusiako onddoak
Kategoria:Australiako onddoak